Гуащэ щIэпхъуэж

Къэзышар къуэрылъхуу щытмэ, унэишэм и деж анэш­хуэр пщIантIэм дэжт «нысэм сыкъыдихуащ»,- жиIэрти кIийуэрэ, жылэр кIэрыщIауэ, къахуимыгъазэу. Ари унэи­шэ тхьэлъэIур ину щаIэтым хуэзауэ. Къахуимыгъазэу уэрамым дэлъадэрт. ПщIантIэм дэт псоми абы къыкIэ­лъажыхьт, яфIэнэгузыужьышхуэу. Ар дахэкIэ къахуды­хьэжынутэкъым. «Маржэ хъужын»,- жаIэти цIыхухэр ежэрти хьэлыуэ Iэнэ, джэд гъэва, къинэмыщI шхын зэра­гъэпэщхэрти куэбжэм дахт, фадэбжьэ дэщIыгъуу. Ахэр псори ягъэувти, фызыжьыр къызэрашэжыным иужь ихьэт. Ахэр псори фызыжьым: и гъэфIэжт, къызэрырашэлIэжын Iэмалт.
- ДяпэкIэ уи гyrъy къищIынукъым, фIыуэ къыпхущытынущ, «дяпэкlэ фIы Iейуэ слъагъунщ, къэфшэж!» жеIэри мэлъаIуэ,- жаIэрти елъэIут, еубзэти, фызыжьыр ерагъыу къагъэдэIуэжт. Шхынхэри фадэхэри къыдахьэжт, фызыжьым и гъусэуи, фадэри ирафт, шхынхэри яшхти, фызыжьымрэ нысэмрэ зэкIужауэ ялъытэрт. Ар нэгузыу­жьышхуэу ирагъэкIуэкIт. Абы иужькIэ дихунрэ димыхун­рэ хэт ищIэрэт?